cyanic-selkie/wikianc huggingface dataset:
Iddefjordsflotiljen
Iddefjordsflotiljens ende
Den 16. november 1718, da generalløynant Sponneck som kommandant for det andre korpset i grenseforsvaret så seg nødt til å trekke seg tilbake til Glommalinjen, tok han med seg de utvalgte kontingenter for Iddefjordsflotiljen. Retrettordren fulgte til at flotiljen ble ført til farvannet mellom Sauøya og Rødsbryggen om ettermiddag mellom kl. 17 og kl. 18. Fartøyene ble der de boret i senk sammen med handelsfartøyene, og havnet på Iddefjordens bunn. Ammunisjon og flere kanoner ble tatt av og ført til festningen. Med det tok svenskene uten sverdslag herredømmet over Iddefjorden, selv om de hadde tapt det siste sjøslaget.
Etter Karl XIIs død den 11. desember 1718 besluttet Fredrik av Hessen, som senere skulle ble Fredrik I av Sverige, å gå til retrett fra Norge. Ordren om umiddelbar tilbaketrekning førte til en del uorden på svensk side. Der opplevde den svenske flotiljen sitt eneste permanente tap av fartøyer. En halvgalei ved Furuvarp ble overlastet og sank. De svenske krigsfartøyene var i desember, før isen la seg, sterkt opptatt med å frakte ammunisjon, skyts og tren over til svensk territorium så fort som mulig. Skjødeløshet forårsaket stor skade under dette arbeidet.
Den 14. juli 1719 var Svinesund endelig åpen etter tre års blokade. To dansk-norske krigsskip kom til Halden, og to dager senere kom et engelsk handelsfartøy til stor glede for haldenserne. Slutten kom i august 1719 da verfet i Krokstrand ble ødelagt av en nylig overført styrke.
Sortimo
Historikk
Selskapet ble etablert i 1973 av Herbert Dischinger, da han utviklet en metall koffert for sikker transport av deler og verktøy i bil. I 1980 begynte Sortimo å produsere sine egne produkter i stedet for ekstern produksjon. Ti år senere ble Sortimo International Ausrüstungssysteme für Servicefahrzeuge GmbH, utstyrssystemer for servicebiler, grunnlagt. I 1992 ble alle produksjonssteder sentralisert til den nye fabrikken i Zusmarshausen og en rekke nye produkter ble inkludert i Sortimos produksjons program. I 1994 var Sortimo den første i industrien til å ha sin kvalitetsstyring sertifisert i henhold til DIN EN ISO 9001. Bygging av det nye logistikksenteret i Zusmarshausen startet våren 2008.
Christkindelsmärik (Strasbourg)
Christkindelsmärik er en årlig julemarked i Strasbourg i Frankrike, utenfor byens katolske katedral, Notre-Dame de Strasbourg.
Historie
Strasbourg /strassburg) har avholdt Christkindelsmärik rundt sin katedral siden 1570, og dermed er dette ett av de eldste julemarkeder i Europa. Navnet «Christkindelsmärik» kommer fra elsassisk, den nederalemanniske tyske dialekt som dominerte i Alsace inntil 1900-tallet. I mange deler av det sørlige Tyskland og i Østerrike kalles julemarkedene («Weihnachtsmärkte») også «Christkind(e)l(s)markt».
Markedet finner sted hvert år, fra 29. november til 31. descember. Det finner sted på Place Kléber, Place Broglie, Place du Marché aux cochons de lait og rundt katedralen.
Canadas høykommissariat i Canberra
Canadas høykommissariat i Canberra er Canadas utenriksstasjon i den australske hovedstaden Canberra. I tillegg til bilaterale relasjoner mellom Canada og Australia har høykommissariatet også ansvar for canadiske relasjoner til flere stillehavsøystater, herunder Marshalløyene, Mikronesiaføderasjonen, Nauru, Palau, Papua Ny-Guinea, Salomonøyene og Vanuatu.
Høykommissariatet har rundt 40–45 ansatte, inkludert Canada-basert ansatte og lokalt ansatte.
Kari Jensen
Kari Jensen (født 18. juli 1977) er en norsk tidligere bokser som representerte Bokseklubben av 1930 og Oslo BK.
Hun vant 5 NM-gull i perioden 2003–2007. Hun vant kongepokalen i 2004, den første kongepokal i boksing som ble utdelt til en kvinne.
Hun vant EM-bronse i 2003, EM-sølv i 2004 og EM-gull i 2006, alle i 54 kg-klassen.
Jensen ble rangert som nummer 391 på listen over de tusen beste idrettsutøverne i Trøndelag i avisa Nidaros sin kåring i 2022.
Rosenvann
Rosenvann er et destillat som blir fremstilt av kronbladene fra roser. Disse inneholder 2-fenyletanol, et aromatisk stoff.
Niqab
Niqāb, eller nikab, er et hodeplagg som dekker hele ansiktet, bortsett fra øynene. Plagget bæres av noen muslimske kvinner som en del av en heldekkende hijab. Plagget brukes mye i deler av Midtøsten, men kan også finnes brukt i Nord-Afrika, Sørøst-Asia og det Indiske subkontinent. Plagget er mest utbredt i landene på Den arabiske halvøy.
Opprinnelse
Det blir av og til hevdet at ansiktsløret opprinnelig var en del av kvinnens bekledning i noen klasser i det bysantinske imperiet, og at det så ble tatt inn i muslimsk kultur etter den arabiske erobring av Midtøsten. Imidlertid, selv om bysantinsk kunst før islam viser kvinner med tilslørt hode/hår, så viser den aldri kvinner med tilslørt ansikt. Den greske geografen Strabo, som skrev i det første århundret e.Kr, refererer til noen persiske kvinner som dekket ansiktet, og den kristne forfatteren Tertullian, som levde i det tredje århundret, refererer i sitt verk "Tilsløringen av jomfruer" til to hedenske kvinner i "Arabia" som bærer et slør som dekker hele ansiktet. Disse tidlige kildene viser at det fantes bruk av ansiktslør blant kvinner i Arabia og Persia lenge før islam.
Forbud
Bruken av ansiktdekkende slør har vært omstridt moderne tid. Spesielt i den vestlige verden der enkelte land har nedlagt forbud mot det. I 2015 fikk Frankrike medhold av Den europeiske menneskerettsdomstolen for et slikt forbud for offentlig ansatte. Et tilsvarende forbud mot å dekke til ansiktet på offentlig sted fikk støtte fra samme domstol i 2014. Flere andre land har helt eller delvis forbud eller restriksjoner mot ansiktdekkende slør.
Plagget er også forbudt i flere muslimske land, blant dem Syria, Tyrkia og Egypt.
Epikrise
Epikrise er en standardrapport til henvisende lege etter et sykehusopphold eller etter undersøkelse ved en poliklinikk eller hos en privatpraktiserende legespesialist.
Epikrisen dikteres/skrives av en av legene eller psykologene som har hovedansvaret for pasienten.
Det fastsettes en eller flere diagnoser med diagnosekode etter ICD-10 som er del av overskriften på epikrisen. Disse diagnosene har stor betydning både for betalingen for oppholdet og for senere statistikk over virksomheten ved avdelingen, poliklinikken, sykehuset eller lege/psykologspesialistpraksisen.
Rapporten inneholder problemstillingen som var grunn til innleggelsen eller henvisningen. Det refereres de forskjellige undersøkelser fra opptak av innleggelsesjournal, sentrale analysesvar fra blodprøver og andre supplerende undersøkelser som røntgen, MR, scintigrafi, SPECT, ultralyd, dyrking av mikroorganismer og EKG.
Australian Open 2012
Australian Open 2012 er en tennisturnering som finner sted i Melbourne Park i Melbourne, Australia, fra 16. til 29. januar 2012. Turneringen er den 100. i Australian Open og som alltid den første Grand Slam-turneringen i året.
Novak Đoković og Kim Clijsters er regjerende mestere i henholdsvis herre- og dameklassen.
RS 115 «Ulabrand III»
RS 115 «Ulabrand III» var en norsk redningsskøyte som ble bygget for Redningsselskapet i 1998. Hun ble bygget ved Kværner Mandal verft. «Ulabrand III» har både skrog og overbygg i komposittmateriale, nærmere bestemt fiberglassforsterket polyester (FRP) sandwich. Byggesummen var på kr 25 286 700. «Ulabrand III» er en av tre skøyter i von Koss-klassen. De to første som ble bygget, RS 110 «Reidar von Koss» og RS 111 «Peter Henry von Koss», hadde skrog av aluminium.
Med en lengde på 25,25 meter var «Ulabrand III» en av de største fartøyene i Redningsselskapet sin flåte. I akterenden er det plassert en 5 meter lang redningsbåt som kan settes ut under fart. De fire hovedmotorene, hver på 925 hk, gir «Ulabrand III» en fart på 25 knop.
«Ulabrand III» ble finansiert av Redningsselskapet. I likhet med RS 60 «Ulabrand II» fikk hun navn etter losen Anders Jacob Johansen (1815-1881) fra Ula. Han ble kalt Ulabrand.
Angrepet mot Qana 18. april 1996
Det første Angrepet mot Qana skjedde 18. april 1996 i Qana, en landsby sørøst for Tyr i Libanon. Etter harde kamper mellom Israelske okkupasjonsstyrker og Hizbollah under "Operasjon Grapes of Wrath", ble en Fijiansk UNIFIL-leir i landsbyen beskutt og angrepet av israelsk artilleri. Omkring 800 libanesiske sivile hadde tatt tilflukt der for å unnslippe de israelske bombene, av disse ble 106 drept og 116 såret. 4 UNIFIL-soldater ble også såret i angrepet. Hendelsen har blitt referert til som «Qana-massakren», bl.a av Human Rights Watch og BBC
Bakgrunn
I april 1996, endte våpenhvilen som kom etter kampene i juli 1993 mellom Israel og Hizbollah. Under fem uker med kamper, fra 4. mars til 10. april, ble 7 israelske soldater, 3 libanesiske sivile og minst en Hizbollah-soldat drept. Tallet på skadde var 16 israelske soldater, 7 libanesiske sivile og 6 israelske sivile (jf. «Lebanon: Main Events in Recent Hizbollah-Israel Violence», Reuters, April 11, 1996).
Operasjon Grapes of Wrath
I løpet av 48 timer, startet Israel en militær operasjon kjent som Operasjon Grapes of Wrath. 11. april bombarderte Israel Hizbolalh-stillinger i det sørlige Libanon og Beirut, med artilleri og senere laser-styrte bomber. 13. april ble en satt iverk en blokade mot Beirut, Sidon og Tyr vha israelske krigsskip. I mellomtide avfyrte Hizbollah Katyusha raketter kontinuerlig mot det nordlige Israel, og Israel fortsatte å bombe Hizbollah-stillinger.
Artilleri-beskytingen
Konflikten ble mer og mer intens, og tusenvis av libanesere prøvde å flykte fra de Israelske bombene og finne seg trygge områder å være i. Den 14. april hadde 745 sivile libanesere søkt tilflukt i FN-leiren i Qana. 800 var der 18. april. Ifølge en FN-rapport, avfyrte Hizbollah 2 Katyusha-raketter og 8 granater mot en israelsk fotpatrulje som hadde krysset grensen nær den nordlige delen av "Sikkerhetssonen". Granatene ble avfyrt fra et område som var ca. 200 m sørvest og 350 sørøst for FN-stillingen. 15 minutter etterpå svarte en israelsk enhet med å beskyte område med M-109A2 155 mm kanoner. Ifølge det israelske militæret ble 38 granater avfyrt. 2/3 av disse var lufttemperte fleshettegranater og eksploderte i luften over leiren, med det resultat at tusenvis av pilspisser ble sendt mot flyktningene. FN-undersøkelsen fant ut at 13 granater eksploderte innenfor eller rett over FN-stillingen, og 4 "meget nær den. Som et resultat av Artilleri-beskytingen døde 106 libanesiske sivile, med flere såret. De fleste av de drepte og skadde var innbyggere fra nærliggende landsbyer som hadde rømt fra de israelske bombeangrepene, mens 4 sårede var FN-soldater.
FN-rapporten rapporterte også, på bakgrunn av videobevis fra norske FN-soldater, at to israelske helikoptre og en ubemannet drone svevde over Qana under angrepet. Helikoptrene var vitne til angrepet og dronen sendte levende bilder direkte til den israelske artilleristillingen som avfyrte granatene mot FN-leiren i Qana.
Reaksjoner
25. april 1996 vedtok FNs generalforsamling en resolusjon som karateriserte Israels handlinger under Operasjon Grapes of Wrath som «grove brudd på internasjonal lov som beskytter sivile under krig.»
Kruttlapp
kruttlapper er en form for friksjonsaktivert sprengstoff som i all hovedsak brukes i leker. I utgangspunktet besto knallstoffet av knallkvikksølv, senere har det blitt vanlig med stoffer som inneholder rødt fosfor (sammes type kjemiske forbindelser som i fyrstikker).
De eldste kruttlapp-typene var i form av små perler av knallstoff mellom to lag papir. Den første bruken av slike var i Sharps rifle, en baklader med perkusjonslås, der kruttlappene fungerte som tennhette. Senere har slike i all hovedsak blitt brukt til kruttlappistoler. En mer moderne utforming er i form av små plastikopper med knallstoffet i bunnen, tilsvarende en tennhette. Disse kommer både som enkle hetter, bånd og montert i ringer for lekevåpen med revolvermekanisme.
Chess Records
Chess Records var et lite amerikansk plateselskap i Chicago, Illinois, opprettet 1950 (og varte fram til 	1975), som spesialiserte seg på utgivelser av blues og rhythm & blues. Med tiden ekspanderte det til også å utgi soulmusikk, gospel, tidlig rock and roll, og tidvis jazz og komiske innspillinger, utgitt på Chess eller underselskaper som Checker, Argo, og Cadet. Chess’ musikkatalog er per 2017 eid av Universal Music Group og administrert av Geffen Records.
Selskapet ble grunnlagt og drevet av to jødiske brødre som hadde innvandret fra Polen, Leonard og Phil Chess (navnene anglifisert fra henholdsvis Lejzor og Fiszel Czyz). Selskapet produserte og utga mange singler og album som er ansett som sentrale i den amerikanske musikalske kanon. Musikeren og kritikeren Cub Koda beskrev Chess Records som «Amerikas største plateselskap for blues.»
Chess Records ble kjent for den type blues, rock'n'roll og rhythm & blues som ble spilt inn i deres studio i Chicago. Selskapet ga ut artister som Ike Turner, Muddy Waters, Howlin' Wolf, Chuck Berry og Bo Diddley. Andre artister som var knyttet til Chess Records var Willie Dixon, Sonny Boy Williamson II, Gene Ammons, Jimmy Rogers, Little Walter, The Moonglows, Etta James, Minnie Riperton med flere. Særlig Willie Dixon var en viktig person på Chess Records. I tillegg til å være dyktig bassist og produktiv låtskriver, medvirket han også som innspillingsprodusent på mange utgivelser og ble en slags gallionsfigur for selskapet.
Apholeuonus
Apholeuonus er slekt av mycelbiller som lever i huler.
Utseende
Små, blanke, noe maurlignende mycelbiller. De har et utseende typisk for insekter som lever i huler, med lange og tynne antenner og bein, reduserte eller helt manglende øyne. Denne arten er ganske edderkopplignende, ulikt mange andre hulelevende arter er de mørke på farge.
Levevis
Artene lever i huler.
Nettverkspartisjonering
For eksempel, i et datanett med flere subnett hvor nodene A og B befinner seg i et subnett, og nodene C og D befinner seg i et annet, inntreffer en partisjonering hvis svitsjingen mellom disse to subnettene feiler. I dette tilfelle kan nodene A og B ikke lenger kommunisere med C og D.
Narayan Man Bijukche
Narayan Man Bijukche (også transkribert som Bijukchhe), alias kamerat Rohit, (født 1940) er en kommunistleder i Nepal. Han har sida 1970-tallet vært leder av Nepal Mazdoor Kizan Party.
Bijukche kommer fra en høykaste-familie fra newar-nasjonaliteten i Bhaktapur.
Han var medlem av NKP (Pushpa Lal), men brøyt med partileder Pushpa Lal Shresta bl.a. fordi han syntes partiet ikke var prokinesisk nok.
Grunnlaget for hans nye parti blei lagt blant bønder av newar-nasjonalitet ved å skape en organisasjon som forsvarte deres juridiske rettigheter i tvister om jord. Ut fra dette bygde han ut organisasjonen i Bhaktapur til han kunne stifte NMKP på 1970-tallet.
Rohit gikk tidlig inn for å bruke de formelle mulighetene for å stille angivelig partiløse kandidater under Panchayat-demokratiet, som var det offisielle navnet på det kongelige diktaturet fra 1962 til 1990. NMKPs massive støtte blant newarier i Bhaktapur gjorde at partiet kunne ta over byregjeringa før 1980. Etter 1980 var NMKP blant de første venstrepartiene som fikk mandat i den formelt partiløse nasjonalforsamlinga.
NMKP deltok i den breie venstrefronten ULF i 1990, men stilte sjøl til parlamentsvalget i 1991. NMKP har aldri profilert seg som et newar-parti, og i 1994 fikk det 4 representanter, to av dem utafor Kathmandudalen. Men ved parlamentsvalget i 1999 beholdt det bare et mandat fra Bhaktabur, der Rohit blei gjenvalgt.
Under det maoistiske opprøret har NMKP gått mot unntakslover og tiltak for å styrke undertrykkelsen av befolkninga. Partiet er offisielt revolusjonært og bygger på marxismen-leninismen Mao Zedongs tenkning, men mener at tida for væpna revolusjon ennå ikke er inne.
NMKP er medlem av Sjupartialliansen for demokrati i Nepal, som danna regjering etter at kong Gyanendras diktatur. Høsten 2005 kritiserte Rohit 12-punktsavtalen mellom Sjupartialliansen og NKP (Maobadi) (som var forhandla fram av de to største partiene Nepals Kongressparti og UML for å gå inn for FN-kontrollerte valg, noe han sa kan true Nepals sjølstendighet.
Carl Blegen
Biografi
Blegens var sønn av Anna Regine (født Olsen) og John H. Blegen som begge utvandret fra Norge og bror av historikeren Theodore C. Blegen.
Narayan Man Bijukche
Alliansen ønsker at alle partiene skal være med i den nye regjeringa, men Bijukche har gitt beskjed om at NMKP ikke vil delta.
Dette kan skyldes at ifølge grunnlova av 1990 må alle regjeringsmedlemmer være medlemmer av parlamentet. Partiets eneste mulige minister er derfor Rohit sjøl, som må velge mellom å være talsperson i parlamentet og minister. Det kan også uttrykke et ønske om at NMKP skal kunne stå friere til å være venstre-opposisjon mot den nye regjeringa i og utafor parlamentet.
Carl Blegen
Biografi
Blegen var professor i klassisk arkeologi ved University of Cincinnati, Ohio (1927–57). Han ledet universitetets utgravninger i Hisarlik, Troja, fra 1932 til 1938.
Blegen fikk sin bachelorgrad fra University of Minnesota i 1904 og startet hovedfagsstudier ved Yale University i 1907. I Hellas, var han tilknyttet Den amerikanske skole for klassiske studier (American School of Classical Studies at Athens) (Arkeologiåret 1911-13) og under denne tiden arbeidet han på utgravninger i Lokris, Korint og Korakou. Under første verdenskrig var Blegen involvert i hjelpearbeid i Bulgaria og Makedonia, mottok en orden fra Hellas i 1919. Etter krigen fullførte han sin doktorgrad (Ph.D.) ved Yale (1920). Han var assisterende leder ved den amerikanske skolen (1920–26); og i disse årene gravde han ut Zygouries, Flius, Prosymna, og Ymittos. I 1924 giftet han seg med Elizabeth Denny Pierce i Lake Placid, New York. I 1927 Blegen ble ansatt ved University of Cincinnati. Hans utgravninger i Troja fant sted mellom 1932 og 1938, etterfulgt av Nestorsplasset i Pylos, Hellas i 1939 (utgravning gjenopptatt 1952-69). Blegen pensjonerte seg i 1957.
Blegen biblioteket ved Den amerikanske skole for klassiske studier er oppkalt etter Carl Blegen. Blegen Hall ved University of Minnesotas Twin City Campus, på den annen side, er ikke oppkalt etter Carl Blegen, men etter hans bror Theodore Blegen.
Arkeologiåret 1812
Arkeologiåret 1812 er en oversikt over blant annet utgravninger, fødte og avdøde personer med tilknytning til arkeologi i 1812.
Tor Endresen II
Tor Endresen II er et musikkalbum med Tor Endresen, utgitt i 1992.
Amerikansk nakenterrier
Amerikansk nakenterrier, eller hårløs rotteterrier som noen vil kalle den, er en liten-mellomstor moderne hårløs terrier, skapt i USA mot slutten av 1900-tallet. Den er også en av kun få nakenhundraser i verden.
Alti Brotorvet
Alti Brotorvet (tidligere Amfi Brotorvet) er et kjøpesenter som ligger i Stathelle i Bamble kommune. Det har rundt 75 butikker, inkludert to dagligvarebutikker, apotek, Vinmonopolet, kafeer og restauranter.
Brotorvet Senter ble etablert i 1983 av bl.a. Skagerrak Sparebank. Dagligvaregrossisten O.G. Ottersland AS i Arendal, kjøpte senere lokalene til daværende Rimi-butikk. I 1998 overtok O.G. Ottersland Eiendom AS senteret og renoverte og utvidet det i 2004 til 12.500 m2. Senteret er etter dette blitt utbygd og oppgradert flere ganger og er per 2019 på ca. 35.500 m2. I 2015 ble Brotorvet kjøpt av LL Sørco AS.
Amerikansk nakenterrier
Opprinnelse og alder
Rasen oppsto da det i 1972 ble født et kull med rotteterriere i Louisiana i USA, der en tispevalp var hårløs. Edwin og Willie Scott, som eide kullet, likte godt den hårløse valpen, og de bestemte seg senere for å bruke den i avl, etter at den ble voksen. Håpet var å få fram flere hårløse valper, noe som resulterte i at det i 1981 ble født et kull med flere hårløse individer, som siden dannet grunnlaget for amerikansk nakenterrier.
Alti Brotorvet
19. september 2019 endret senteret navn fra Amfi til Alti Brotorvet, og ble en del av kjøpesenterkjeden Alti. Senteret forvaltes av Alti Forvaltning AS og eies av LL Sørco AS.
Amerikansk nakenterrier
Opprinnelse og alder
En interessegruppe dannet den første raseklubben i USA i 1983 og kalt den American Hairless Terrier Association. Denne foreningen har siden jobbet med å konsolidere hårløsterrieren og gjøre den til en homogen rase, men tanke på å få den internasjonalt anerkjent. Som sådan er fortsatt ikke stamboken stengt, slik at en må påregne at blodslinjer fra vanlig rotteterrier fortsatt vil bli benyttet for å styrke det genetiske grunnlaget for rasen.
Utseende, anatomi og fysikk
Amerikansk nakenterrier er en liten til mellomstor muskuløs hund med en kropp som har et lengde/høydeforhold på 10:9. Den finnes i to varianter, kalt hårløs og behåret. Dette er den eneste nakenhundrasen som har recessive arveegenskaper for hårløshet, noe som betyr av avkommet må arve egenskapene for hårløshet fra begge foreldrene for selv å bli hårløse. I motsatt fall får de normal pels.
Hodet er kileformet og skal i størrelse være godt tilpassen kroppen, mens skallen er bred og svakt hvelvet. Ørene er v-formet og bredt ansatt, og kan være stående eller delvis stående. Halen bæres i en oppreist bue hos hårløse varianter, mens behårede individer gjerne blir kuperte. Kupering er imidlertid nå forbudt i en rekke land, blant annet Norge, slik at også behårede individer vil bære halen i en oppreist bue.
Alle hudfarger og kombinasjoner er tillatt hos den hårløse varianten, men den behårede varianten kan være hvit, to-farget (bi-color), tre-farget (tricolor), mørk (sable) eller brindlet, men alle kombinasjoner må ha innslag av hvitt, men det kan være hvor som helst på kroppen og mengden hvitt spiller ingen rolle. De hvite områdene kan til og med ha flekker, bare det hvite dominerer. I tillegg anerkjennes sort, gyllenbrunt (såkalt tan, i alle nyanser), sjokoladebrun (fra leverfarget til lys sjokoladebrun), blå og lys blåbrun (blue fawn), aprikosfarget (fra orange til blek gulaktig), og lemonfarget (fra fra orange til blekgul).
Rasestandarden sier ingen ting om vekten for denne hunden, men skulderhøyden skal være 25,5-40,5 cm.
Bruksområde
Opphavet til denne hunden var en typisk jakthund, men mangel på behåring (beskyttelse) gjør denne hunden mindre egnet til slike formål, selv om jaktinstinket fortsatt kan være framtredende. Den regnes imidlertid som en ypperlig brukshund, spesielt innen hundesport. Den er også en hyggelig og trofast familiehund.
Lynne og væremåte
Amerikansk nakenterrier er en energisk og våken hund, hvis nysgjerrighet og intelligens gjør den til en enkel hund å dressere. Den skal være meget omgjengelig, både ovenfor mennesker og andre dyr. Den er dessuten meget hendig i størrelse, og så slipper man jo en hund som røyter. Man må imidlertid påregne at denne hunden til tider vil trenge bekledning, som når det blir kaldt eller da solen blir for sterk.
Annet
Alle nakenhunder har et gen som gjør at de ofte mangler noen tenner. Nakenhunder som er lyse i huden blir fort solbrendte i sterk sol og trenger beskyttelse, enten i form av bekledning eller solkrem med høy solfaktor. Mørke nakehunder tåler imidlertid nesten like mye sol som hunder med behåring.
For solkremer bør man rådføre seg med en veterinær før man velger merke og type, eventuelt med andre som har erfaring på området. Nakenhunder kan (og bør) bades fra tid til annen, men ikke for ofte og en bør bruke en svært mild shampoo som ikke har tilsetninger av parfyme, primært en shampoo beregnet for hunder.
Tommy Olsen (skiløper)
Tommy Olsen (født 17. februar 1967) er en norsk tidligere skiskytter og skiorienterer.
Skrubber
Funksjon
Avgassene fra forbrenning kan inneholde miljøskadelige substanser og en skrubber kan fjerne eller nøytralisere disse. Det finnes fler typer skrubbere avhengig av hva de skal anvendes til.
Tommy Olsen (skiløper)
I 1995 deltok han i verdenscupen i skiskyting. I 2003 tok han EM-gull i skiorientering. I 2004 tok han VM-sølv i skiorientering.
Skrubber
Våtskrubber
En våtskrubber anvendes til å rense luft, røyk, støv og andre luftbårene forurensninger. I en våtskrubber anvendes en væske som kommer i kontakt med luftforurensningen og fanger opp denne. Væsken kan være vann, slurry eller reagensløsninger avhengig hva forurensningen består av. Effektiviteten er avhengig av kontaktarealet med luftforurensing for eksempel ved å spraye skrubbervæsken i en gardin som forureningen må passere gjennom. En våtskrubber kan avgi mye vanndamp som kan være synlig, derfor installeres oftest en dampfelle i eller sammen med skrubberen.
Tommy Olsen (skiløper)
Han vant 5 NM-gull og 35 NM-medaljer i perioden 1991–2007.
Han er gift med skiorientereren Stine Olsen Kirkevik.
Skrubber
Avfallstoffer fra skrubbere
En skrubber fjerner luftforurensninger og overfører dem til væskeløsning, pasta- eller pulverform. Dette avfallet må tas hånd om og resirkules eller deponeres.
Bakteriespredning
Skrubbere har ikke vært knyttet til spredning av bakterier slik som f.eks kjøletårn før et utbrudd av legionella i Østfold i 2005.
Liste over Brandenburgs ministerpresidenter
Brandenburgs ministerpresident er leder for delstatens regjering.
Adiathetus
Utseende
Mørkt fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet.
Levevis
Saksedyr har bitende munndeler og lever av forskjellig organisk føde, men kan gjerne ta mindre levende byttedyr.
Utbredelse
Slekten finnes i India.
Liste over kulturminner i Beiarn
Liste over kulturminner i Beiarn er en oversikt over fredede og/eller bevaringsverdige bygninger og elementer i Beiarn. Data er hentet fra Riksantikvarens liste over kulturminner.
Given to Fly
Given To Fly er den første singlen fra Pearl Jam sitt femte studioalbum Yield i 1998. «Given To Fly» var den siste singlen som kom på 1.-plass på noen listeplasseringer og i 2006 gav bandet ut singlen «World Wide Suicide» som ville være den første singlen på åtte år siden «Given To Fly».
Det er mange av fans som mener at det er mange likheter mellom «Going to California» av Led Zeppelin og de mener at mye av gitar riffene er ganske like, når Mike McCready ble spurt om dette sa han "It's probably some sort of rip off of it I'm sure...Whether it's conscious or unconscious but that was definitely one of the songs I was listening to for sure. Zeppelin was definitely an influence on that." Sangen ««Given To Fly» ble spilt live i New Orleans sammen med den tidligere Led Zeppelin vokalisten Robert Plant.
Format og sporliste
All information tatt fra forskjellige kilder.
Mikroskopisk
Mikroskopisk (av gresk μικρο, mikro – liten) betegner i dagligtale lengdeskalaer som er for små til å være synlige med det blotte øye, dvs. mindre enn 1 mm.
Anne Skatvedt
Hanne Skatvedt er utdannet cand.mag. fra Universitetet i Oslo i 1973 med fagene fransk, sosiologi og kunsthistorie.
Terje Sveen
Terje Sveen (født 19. august 1961) er en norsk tidligere bokser som representerte Tønsberg-Kameratene.
Han vant fem NM-gull i perioden 1980–1987. Han vant kongepokalen i 1980 og 1987.
Fagwiki
Fagwiki er en term som brukes for å beskrive en wiki som er fagspesifikk og som har mekanismer, metoder og regler for å understøtte en faglig holdbar artikkelproduksjon. Den inneholder spesielle fagområder og har store krav til bruk av kilder og kvalitetskontroll. Fagvikien er også skrevet ut fra de aktuelle fag eller fagområders perspektiv. Målet er å skrive faglig holdbare artikler på en form som gjør det mulig for en faginteressert lesermasse å forske videre på egen hånd.
Eksterne lenker
Eksempler på fagwiki:
Ramnagar (Varanasi)
Ramnagar er en by i den indiske delstaten Uttar Pradesh. Byen ligger ved bredden av floden Ganges og ligger på motsatt side av Varanasi.
Ramnagar har en festning kalt Ramnagar Fort, som tjener som residens for maharajaene av Benares - den historiske fyrstestaten Benares.
Great British Railways
Great British Railways (GBR) er et britisk forvaltningsorgan som ble besluttet opprettet i 2021 for å integrere den britiske jernbanen etter 25 år med fragmentering av ansvar og oppgaver. GBR skal eie infrastrukturen, innkreve reiseavgifter, styre og planlegge nettverket, og fastsette de fleste billettpriser og tidtabeller. Det blir en fortsatt vesentlig og ofte større rolle for privat sektor, idet GBR skal inngå kontrakter med private operatører for å kjøre tog til fastsatte tidtabeller og billettpriser. Modellen sammenlignes med den Transport for London har benyttet for London Overground og Docklands Light Railway.
Tulsi Giri
Tulsi Giri (født 8. oktober 1926 i Siraha, død 18. desember 2018 i Katmandu) var en høyreekstrem monarkistisk politiker i Nepal.
Thomas Juel-Nielsen
Thomas Juel-Nielsen (født 18. juni 1990) er en dansk fotballspiller.
Tulsi Giri
Under det kongelige diktaturet før 1990 var han statsminister tre ganger:
Thomas Juel-Nielsen
Han har tidligere spilt for AB, samt landslagsfotball for Danmarks U17-lag.
Garðar Jóhannsson
Garðar Jóhannsson (født 1. april 1980) er en islandsk fotballspiller som spiller for Stjarnan.
Tulsi Giri
Giri var opprinnelig medlem av Nepals Kongressparti, veteran fra revolusjonen i 1950 til 1951 og medarbeider av BP Koirala. Han var med i Koiralas regjering fra 1959, men gikk av i august 1960.
Garðar Jóhannsson
Han har tidligere spilt for islandske KR Reykjavik og Valur. Det vakte oppsikt da Jóhannsson i 2006 ble kjøpt av Fredrikstad for to millioner en drøy måned etter at han var blitt solgt for 100 000 til en islandsk klubb.
Han fikk sin tippeligadebut mot Vålerenga i mai 2007, og skåret kampens eneste mål. Etter 2009-sesongen, hvor FFK rykket ned, fortsatte ikke Jóhannsson i klubben.
Tulsi Giri
Han utvikla seg til en svært høyreorientert politiker med et dårlig rykte. Før diktaturet brøyt sammen i 1990 flytta han til utlandet.
Da kong Gyanendra oppretta sitt personlige diktatur fra 1. februar 2005 inviterte han Tulsi Giri hjem, og ga ham en sentral post i regjeringa. Det styrka intrykket av at Gyanendra ønska å gjenskape en nyutgave av Panchayat-systemet. Giri blei rekna som en høyreekstrem rådgiver for kongen.
Etter at det kongelige diktaturet falt i april 2006 ble Giri Tulsi satt på ei liste over regjeringspolitikere som ikke får forlate landet i påvente av et rettsoppgjør.
Biedermann und die Brandstifter
Biedermann und die Brandstifter med undertittel Ein Lehrstück ohne Lehre er et skuespill av den sveitsiske dramatikeren Max Frisch.
Handling
Denne mørke komedien utspiller seg i en by som regelmessig blir angrepet av ukjente brannstiftere. Forkledd som dør-til-dør-selgere klarer de to brannstifterne å narre seg inn i folks hjem hvor de slår seg ned på loftet, og de legger planer for hvordan de skal ødelegge hele huset.
10. serierunde i Premier League 2007/08
10. serierunde i Premier League 2007/08 begynte lørdag 20. oktober med Everton mot Liverpool 13:45. 16:00 ble det spilt seks kamper og 18:15 spilte Aston Villa mot Manchester United. Søndag 21. oktober spilte West Ham hjemme mot Sunderland og 22. oktober spilte Newcastle hjemme mot Tottenham.
Biedermann und die Brandstifter
Handling
Den sentrale karakteren, en forretningsmann kalt Biedermann, leser en avis-artikkel om brannstiftelse. Han er fullstendig overbevist om at han selv aldri kunne latt seg narre av slike brannstiftere. Men i løpet av bare noen få minutter har en karakter dukket opp og, gjennom en kombinasjon av trusler og overtalelse, overbevist Biederman om å la denne ukjente mannen overnatte på loftet sitt. Etter hvert som stykket utfolder seg, dukker også en annen brannstifter opp. og Før Biedermann kan gjøre noe for å stoppe det er loftet hans fylt med oljefat som er fulle av bensin. Biedermann hjelper dem til og med når det kommer til lunten, og gir dem fyrstikker. Forretningsmannen blir snart en medskyldig i sin egen undergang.
Sanger (Tor Endresen-album)
Sanger er et musikkalbum med Tor Endresen, utgitt i 1996.
2S3 Akatsija
2S3 Akatsija er en tidligere sovjetisk selvdrevet felthaubits, og kom i tjeneste på 1970-tallet. I Vesten fikk den først betegnelsen M1973. En 152 mm haubitser er hovedvåpenet. Chassiset er basert på SA-4 Ganef luftvernsystem, men med ett hjul mindre enn denne.
Kjøretøyet er beltegående, og mannskapet sitter beskyttet i tårnet.
Lars Hustveit
Lars Hustveit (født 1888 Flekke i Fjaler, død 1970) var ordfører i Førde i perioden 1945-1951. Han var rektor ved Mo jordbrukskule i perioden 1935-1958.
I tillegg var han styreformann i Førde Sparebank i ni år, medlem av styret i Vestlandske Kjøpelag i 18 år, seks av disse som formann, og styremedlem i Firda Billag. Han var sønn av Mons Davidson Huustvedt.
Kalissus
Kalissus er slekt av kortvinger. Slekten omfatter bare én kjent art fra vestkysten av Nord-Amerika.
Utseende
En liten (ca. 1,7 millimeter), bred, blankt mørkt brunrød kortvinge. Antennene er korte og tydelig klubbeformede, hodte kort og bredt. Pronotum er bredt rundet med bredt avsatte siekanter (som en brem). Dekkvingene er litt rundede, blanke med opphøyde lengderibber, de fem ytterste leddene av den korte bakkroppen stikker ut bak.
Utbredelse
Arten er bare kjent fra kystnære områder i British Columbia og Washington. Den har trolig hatt en videre utbredelse tidligere, fossiler som blir plassert til denne arten er kjent fra Alaska og Grønland, tilbake til Miocen (5-7 millioner år siden)
Toyota (Aichi)
Toyota (japansk: 豊田市 – Toyota-shi) er en by i Aichi prefektur i Japan. Byen fikk bystatus i 1951 med navnet Komoro, og byttet i 1959 navn til Toyota. Toyota er også hovedsete for Toyota Motor Corporation, verdens nest største bilprodusent.
Kortprosa
Kortprosa er en skjønnlitterær sjanger og er et generisk begrep for ulike former for svært korte fiksjonsprosa. Kortprosa kan eller kan ikke være fortellende.
Det er en åpen sjanger, som kan inneholde episodisk narrativ fiksjon, skisser, petiter eller prosadikt. Formen er betydelig kortere enn en novelle, vanligvis under 1 000 ord. Ettersom lengden er såpass liten kan kortprosa stundom minne om poetisk prosa, men kortprosaens form fokuserer mindre på språket i seg selv (og rytme, vers eller andre fonetiske effekter) framfor en kort presentasjon av en situasjon eller en tanke.
I Norge har blant andre Inghill Johansen, Tor Ulven, Jan Erik Vold, Knut Hamsun og Edvard Munch og Sigbjørn Obstfelder levert bidrag til sjangeren.
Kortere prosa enn kortprosa?
På engelsk har det vært forsøk på ytterligere gradere ‘kortheten’ i undertyper av kortprosa, eksempelvis med «short short story» («kort-kortprosa»), «flash fiction» («lynfiksjon»), og «microfiction» («mikroskopisk fiksjon»), men ingen av disse begrepene har hatt funksjon eller vært benyttet i det norske litterære miljøet og ingen norsk forfatter har definert seg innenfor disse engelske begrepene. Det er forøvrig ikke bare lengden, men formen som gjør en tekst til for eksempel lynfiksjon, blant annet kravene om setting, hovedpersoner, konflikt og resolusjon. Andre navn for lynfiksjon kan være «mikrofiksjon», «postkort-historie» og «kort-kort-historie», «mininovelle», «mikronovelle» og «novellette».
«Lynfiksjon»
Lynfiksjon (fra engelsk flash fiction) kan muligens defineres som en litterær sjanger som er karakterisert av sin ekstreme kortfattethet, målt i antall ord, men det er vanskelig å skille fra kortprosa.
Selv om det ikke finnes absolutte formelle krav til lengde, blir en novelle å regne som lynfiksjon hvis den er mindre enn 1000-2000 ord, og de fleste lynfiksjon-fortellingene er mellom 250 og 1000 ord. Tradisjonelle noveller ligger i området fra 2000 ord opp til 20 000 og er for det meste mellom 3000 og 10 000 ord lange. Den viktigste forskjellen mellom disse formene, er det at de er beregnet på å kunne fullføres i én lesning.
I den grad som lynfiksjon skiller seg fra prosadikt/kortprosa er det ved at den må inneholde de klassiske historieelementene, hovedperson, setting, konflikt, og løsning. Lynfiksjon er å regne som en undersjanger av kortprosa, som igjen er en undersjanger av prosa. Til forskjell fra novellen tvinger det begrensede ordlengden at en del av disse elementene forblir ubeskrevne, hintet til eller innbakt i den skrevne historien. Dette prinsippet, tatt til det ekstreme, illustreres av Ernest Hemingways lynfiksjon på fem ord: «Til salgs: babysko, aldri brukt.» Den engelske originalen er på seks ord: «For sale: baby shoes, never worn».
Lynfiksjon har røtter som går tilbake til Æsops fabler og de som har diktet innenfor sjangeren er blant annet Bolesław Prus, Anton Chekhov, O. Henry, Franz Kafka, H.P. Lovecraft og Ray Bradbury. Merk at disse forfatterne selv ikke betegnet tekstene de skrev som lynfiksjon. Ved hjelp av internett har lynfiksjon fått ny oppblomstring. Et annet marked for lynfiksjon er såkalte eziner, digitale magasiner, men lynfiksjon er utgis også av mange trykte magasiner. En del amerikanske magasiner som har spesialisert seg på lynfiksjon er blant annet SmokeLong Quarterly, Flashquake, og Vestal Review.
I Norge er formen ennå relativt ukjent, det er bare noen få forfattere som aktivt kaller formen sin for lynfiksjon. Aleksander Kielland kalte sine tekster for novelletter. Dagbladets kultursider trykker hva som kan kalles lynfiksjon i margene, men uten at de ble merket som det.
Eksterne lenker
Kortprosa Малая проза Kortprosa
Lundariket
Lundariket eller kongedømmet Lunda var en stat det som nå er Kongo-Kinshasa, Angola og Zambia i Afrika mellom omkring 1665 og 1887. Rikets kjerneområde var Katanga i nåværende sørlige Kongo-Kinshasa, og den herskende klassen var etniske lunda.
I sin storhetstid på 1800-tallet dekket riket et område på cirka 300 000 km². Da riket ekspanderte antok det formen av en konføderasjon, der erobrede riker fikk beholde et visst selvstyre, men måtte betale skatt til sentralmakten. Lundahoffet hadde nære kontakter med kongedømmet Luba, og de båndene ble styrket ved ekteskap mellom herskerfamiliene.
Riket falt sammen under tsjokvenes invasjonskrig på 1800-tallet. Tsjokvene hadde håndildvåpen og var militært sterkere enn lundastyrkene. Sentralstyret brøt sammen og lokale lundaledere fikk sin makt innskrenket. På slutten av 1800-tallet ble det tidligere Lundariket delt mellom den portugisiske kolonien Angola, kong Leopold IIs personlige koloni Fristaten Kongo (nåværende Kongo-Kinshasa) og britiske Nordvest-Rhodesia (senere Nord-Rhodesia, nåværende Zambia).
Regentliste
Kongedømmet Lunda:
Lundariket:
Jack the Ripper: The Final Solution
Jack the Ripper: The Final Solution er en bok skrevet av Stephen Knight første gang utgitt i 1976. Det foreslås en løsning for fem drap i Det viktorianske London skyldes en uidntifisert seriemorder kjent som "Jack the Ripper".
Grunnlaget
Mellom august og november 1888 ble minst fem brutale mord  begått i Whitechapel-distriktet i London. Selv om Whitechapel var et fattig område og vold det var vanlig, kunne disse drapene knyttet til den samme drapsmann gjennom en særegen modus operandi. Alle drapene fant sted innenfor i noen få gater, sent på kvelden eller tidlig på morgenen, og ofrene var alle kvinner som ble kuttet strupen. I fire av tilfellene, ble kroppene lemestet, eller til og med. indre organer fjernet fra tre av ofrene som førte til forslag som  "morderen må betydelig anatomisk kunnskap som førte til,sntagelse at morderens måtte være slakter eller kirurg." Media organisasjoner og politiet fikk flere brev og postkort, angivelig skrevet av morderen, som ble kalt "Jack the Ripper" etter underskriftene. De fleste anonyme  brev ble henlagt av politiet som svindel, men et, kjent som "From Hell" etter et uttrykk som ble brukt av forfatteren, ble behandlet mer seriøst; den kom sammen med en liten boks som inneholdt halvparten av en bevart menneskenyre. Det er imidlertid ikke klart om nyre virkelig kom fra et av ofrene, eller som var en medisinsk prøve sendt  som en del av et makaber spøk.
Til tross for en omfattende politietterforskning ble morderen aldri funnet, og hans identitet er fortsatt et mysterium. Både den gang og senere, har mange amatører og profesjonelle etterforskere foreslått løsninger, men ingen enkelt teori er allment akseptert.
Thomas Stowells mistanke
I 1970 publiserte den britisk kirurg Thomas E. A. Stowell en artikkel med tittelen "Jack the Ripper – The Final Solution?" i november-utgaven av tidsskriftet The Criminologist I artikkelen foreslår  Stowell at the Ripper var en aristokrat som hadde fått syfilis under et besøk til Vestindia som hadde drevet ham til galskap, og at han i denne tilstand begikk de fem Jack the Ripper-drap. Selv om Stowell ikke direkte navngir sine mistenkte i artikkelen beskriver han i detalj den mistenktes familie, hans fysiske utseende og kallenavn, alle viste til Queen Victoria's barnebarn, prins Albert Victor, hertug av Clarence og Avondale. Stowell skrev at etter dobbeldrapet den 30. september 1888 foreslo han som sin mistenkt en person som av sin egen familie var blitt innlagt i en institusjon i Sør-England, men som senere rømte for å begå det siste drapet 9. november før han til slutt døde av syfilis. For å forsvare sin teori, trakk Stowell sammenligninger mellom hjort som aristokratene skjøt på sine eiendommer og lemlesting av kvinner og fjerning av deres organer. Stowell sa hans informasjonen kom fra private notater fra sir William Gull, en anerkjent lege som hadde behandlet medlemmer av den kongelige familie. Stowell visste Gull's svigersønn, Theodore Dyke Acland, også var fotvalter Aclands eiendom. Stowells artikkel fikk intens oppmerksomhet, og plasserte Albert Victor blant de mest bemerkelsesverdige Ripper-mistenkte, men hans uskyld ble snart bevist. Gull døde før Albert Victor, og derfor kunne ikke ha visst om Albert Victor's død. Alle tre leger som var til stede hos Albert Victor da han døde i 1892 konkluderte med at han døde av lungebetennelse, og når en ser hvordan av syfilis utvikler seg. er det svært usannsynlig at Albert Victor hadde syfilis. De første symptomene på psykisk lidelse som oppstår fra syfilitisk infeksjonen har en tendens til å skje 15 år fra første eksponering. Mens tidsskalaen for progresjon av sykdommen er aldri absolutt, men hvis Albert Victor led av syfilitisk galskap i 1888, ville han trolig ha blitt smittet  i en alder av ni år, ca..1873, seks år før han besøkte West India. Stowell hevdet at hans mistenkte hadde sittet i en psykiatrisk institusjon da Albert Victor tjenestegjorde i den britiske hæren. Avis-rapporter, Queen Victoria's dagbok, familiebrev og offisielle dokumenter beviser at Albert Victor var hundrevis av miles fra London på den tiden da alle de fem drap ble begått
Den 5. november 1970 skrev Stowell til T at det ikke var hans intensjon å antyde at Prins Albert Victor var Jack the Ripper. Brevet ble publisert 9. november, dagen etter den aldrende  Stowell døde av naturlige årsaker. Samme uke fortalte Stowells sønn at han hadde brent sin fars papirer, og sa: «jeg leste bare tilstrekkelig for å være sikker på at det var intet av betydning»
Joseph Gormans mistanke
Selv om Stowell's hypotese var feil, vekket artikkelen igjen interesse for Jack the Ripper-saken, og i 1973 lanserte BBC en TV-serie, Jack the Ripper, som tok for seg Whitechapel-drapene. Serien blandet dokumentar og drama. Den omtalte ekte bevis, men med fiktive detektiver Barlow og Watt, spilt av henholdsvis Stratford Johns og Frank Windsor. serien var basert på boken, The Ripper File' av ''Elwyn Jones og John Lloyd i 1975. Det sjette og siste program omfattet en uttalelse fra Joseph Gorman, som kalte seg selv Joseph Sickert og hevdet å være uekte sønn av den kjente maleren Walter Sickert. Gorman hevdet at Sickert hadde fortalt ham en historie som innblandet ikke bare den kongelige familie, men også en rekke andre kjente personer i drapene. I henhold til Gorman, hadde Gull begått drapene ved hjelp av medskyldige. Stowell nevnte rykter om Gull i sin artikkel, men hadde avvist dem som urettferdig og falske.
Gorman sa at hans katolske bestemor i all hemmelighet hadde giftet seg med Albert Victor, og at hans mor var den legitime datter av Albert Victor og den rettmessige arvingen til tronen. Han hevdet at Ripper-drapene ble arrangert som en del av en konspirasjon for å undgå en potensiell skandale ved å drepe alle som visste om fødselen. Betatt av Gorman's historie beslutter  journalisten Stephen Knightbog å undersøke påstandene nærmere, og til slutt publiserte han sin forskning i boken  Jack the Ripper: The Final Solution i 1976.
Gorman's mistanke
Boken begynner med Knight forklarer hvordan han kom til å møte Joseph Gorman, og så forteller han Gorman's historie som «kke kommer i en klar, presis kronologisk rekkefølge, men jeg måtte sanke det fra springende og noen ganger en uklar diskusjon.Gorman sa at Albert Victor's mor, Prinsesse Alexandra, innformerte Walter Sickert til sin sønn i håp om at Sickert ville lære Albert Victor om kunst. Gorman hevder at Albert Victor møtte en av Sickert modeller, Annie Elisabeth Crook, en katolsk butikkjente, i Sickerts studio i Motels Street i London. De hadde en affære og giftet seg i en hemmelig seremoni med Sickert og Annies venn Mary Jane Kelly som vitner. Gorman påstod at Albert Victor og Annie's datter, Alice Margaret Crook ble født den 18. april 1885, og at Albert Victor plasserte Annie og Alice inn i en leilighet i Cleveland Street. I april 1888, Gorman fortsetter, Queen Victoria og den Britiske Statsminister Lord Salisbury oppdaget Albert Victor ' s hemmelighet. Gorman beskylder Salisbury for å ha bestilt et raid på leiligheten fordi han var redd for at hvis det ble offentlig kjent  om en potensiell katolske arving til tronen ville det resultere i en revolusjon. Gorman hevder at Albert Victor ble plassert i forvaring his sin familie, mens Annie ble plassert i forvaring av Sir William Gull, som diagostniserte henne som gal og tilbrakte de neste 30 år på  og ut av institusjoner før hun døde i 1920.
I mellomtiden påstod Gorman at Kelly var på jakt etter datteren, Alice, både under og etter raidet. Gorman hevder at ved første Kelly var fornøyd med å skjule barn, men senere sammen med sine venner Mary Ann Nichols, Annie Chapman og Elizabeth Stride bestemte seg for å utpresse regjeringen. Gorman beskyldte Salisbury for å være uhederlige. Likeledes hans andre frimurervenner, inkludert ledende politifolk i London Metropolitan Police, for å stoppe en skandale ved å drepe kvinner. Gorman sier Salisbury ga oppgaven til Gull som lokket fire kvinner etterhvert inn i en vogn hvor Gull myrdet dem med hjelp av kusken John Netley og sir Robert Anderson, assisterende sjef for Scotland Yard. Gorman sa at det femte offer, Catherine Eddowes, ble drept ved et uhell i en sak om falsk identitet fordi hun brukte aliaset Mary Ann Kelly og det ble antatt at hun var Mary Jane Kelly. Gorman påstod at Netley prøvde å drepe den unge Alice to ganger, men etter det andre mislykket forsøk jaget flere vitner  Netley, som kastet i Themsen og druknet. Gorman fullførte  historien ved å si at Alice levd godt inn i alderdommen, for senere å bli Walter Sickert's elskerinne, og at Alice og Walter Sickert er hans foreldre.
Margarita Eliza Hodge
Margarita Eliza «Lee» Hodge (født 8. februar 1899 på Sint Maarten, død 5. juni 1998 på Curaçao) var en antilliansk kunstner.